מחנה אימון בפולין  21-27 June 2004

ביום ראשון 21 לחודש יצאה קבוצה של טייסים חברי האגודה למחנה אימון בפולין.

המטרה הייתה לראות, ללמוד ולהתאמן בביצוע תחרויות ניווט ( Rally Flying  ) ע"פ תקנון וחוקי ה-FAI וכהכנה לתכנית האגודה לשלוח נבחרת שתשתתף באליפות אירופה בניווט שתיערך בשנה הבאה 2005  בסלובקיה.

כידוע לכולם הטייסים הפולנים תופסים מקומות ראשונים בעולם בתחרויות מסוג זה וחשבנו שיש לנו מה לראות ומה ללמוד.

ירון ניהל תקשורת עם נשיא AEROCLUB פולין ומאמן הנבחרת שלהם מר אנדרי אוסובסקי שהסכים בשמחה לקבל אותנו ולצרף את הקבוצה הישראלית  למחנה אימונים של הנבחרת הפולנית , מחנה שכלל גם  תחרות איזורית,  בתאריך שתואם מראש.




  

אנדרי ( ימין )  וירון ( שמאל ) 

יצאנו 7 טייסים : ירון אפרת, יובל גונן, אילן ארד, דובי לבנון, יצחק קירשנר, דרור ארצי ויגאל מירב.  

היום הראשון היה יום לימודים ארוך בכיתת ההדרכה של מועדון הטייס של פוביידניק-Pobiednik- EPKP  ליד קראקוב. תרגול הכנת מפת ניווט על מפה מקומית ובעזרת כתב חידה בסגנון בינ"ל ובאנגלית. בעיה ראשונה היתה ק.מ. של המפות שהפולנים משתמשים – 1:200,000 שאנו לא מורגלים לו וצריכים להיערך בעזרת סרגלי דקות וסרגלי מרחקים. בעיה שניה התכסית הצפופה מאד והסימונים המרובים המכסים את פני המפה. בעיה שלישית שימוש באמצעים שאנו לא מורגלים אליהם כגון מחוגה... מזל שדובי הגיע באיחור של יום ובעזרת הטלפון הנייד הורינו לו לרכוש מחוגות בעבורנו. ובתרגול מראים לנו תמונות מתחרויות קודמות שנערכו בחורף... הכל לבן משלג, כל התמונות נראות זהות  וצריך לזהות איזה גג של מבנה או איזה כנסיה בשטח כשהכל הכל לבן לבן מסביב... בהמשך בטיסות הסתבר לנו שבחוץ הכל ירוק, הכל דשא ולך תזהה תמונות דשא בנתיב...

.

מגיעים שלדה התעופה הבינ"ל של ורשה

משתתפי האימון מתכננים ....

ביום השני ביצענו טיסות הכירות ו- OUT CHECK על מטוסים פולניים של המועדון מדגם 172-C ואימון בנחיתות דיוק. ניסיון מעניין להמריא ולנחות על "מסלול" דשא. ולהסיע על משטח "דשא"  מלא תלוליות וגבעות של חפרפרות. המסלול לא בדיוק מסומן ואפשר לנחות בכל מקום ומכל כיוון. התנועה בשדה חופשית, דאונים ומטוסים ממריאים חופשי, בו זמנית, בקשר עיין ובלי בלגאן... אף אחד לא לחוץ, ולא מודאג,  ודאון בתחילת מסלול ומטוס נוחת מעליו..קצת במקביל...ואין ועדת חקירה...ואין אירוע בטיחותי...

הפולנים מאורגנים ומסודרים מאד. השופטים מגיעים לקראת התחרות ביום שלמחרת... כל אחד מקבל את הציוד שלו ... במכונית יש את ציוד המנגל... מוכנים ליום שהייה ברחבי המחוז.



מטוס הוילגה – תוצרת פולין -  המשמש את רב מועדוני הטייס בפולין

הנוף משגע, הכל ירוק, הרבה מים, צפוף יחסית, כפר ממשיך לתוך כפר לאורך הכבישים ולא כמו אצלינו שיש הפרדה ברורה בין ישוב לישוב. הפולנים מגיעים אחה"צ בטיסה מכל רחבי פולין במטוסים שנראים מכוערים מסוג "וילגה" מתקבצים ולהפתעתנו רובם צעירים מאד בגיל 20 –25 . מסתבר לנו שאלה הטובים שבהם שמתחרים על מקום בנבחרת פולין לאליפות העולם ואליפות אירופה.... כל מה שאנחנו עושים בתחרויות ניווט אצלינו הם עושים...אבל לבד לבד. ולתת לכם מושג על מה אנחנו מדברים אז העשיריה הפותחת שלהם משיגה תוצאות של 200 נקודות ופחות... על מה שאנחנו עושם שניים ומשיגים 800 נקודות.

ורק שתבינו ...תנאי VFR בפולין זה בסיס ענן ב200 מטר וראות של קילומטר....

מגיע יום התחרויות הראשון ויוצאים לדרך... ס"ה 28 מתחרים... + 3 צוותים ישראלים, ב- 3 מיקצים ובהפרש של 3 דקות בין מטוס למטוס, אין קשר...תניע וסע... פתח עיניים ותחזור בשלום...

ואחה"צ מתאמנים בנחיתות דיוק. 4 מטוסים בהקפות קצרות כל מטוס מבצע מעל 10 הקפות בחצי שעה, מתחלפים, טייס נוסף מתאמן וכך הלאה.
והנחיתות  מדויקות ביותר ונמדדות במטרים מהמטרה, הגישה לנחיתה נורמלית (ולא כמו אצלינו גוררים את המטוס בגובה נמוך על המנוע), וכדי להבטיח גישה נורמלית מתאמנים בגישה מעל מכשול – חוט עם דגלונים מוחזק בגובה 2 מטרים וממוקם חמישים מטרים לפני המטרה (תחשבו, זה נותן את זווית הגלישה הנכונה של כ- 3 מעלות). ומתאמנים גם בנחיתות ללא מנוע ועוד פטנטים, כל זאת כדי להגיע למצב שמכל מקום , מכל גובה תגיע בול למטרה, ותאמינו רבים מהם נוחתים הקפה אחר הקפה על ה"טנגו".

וככה עברו להם 4 ימי התחרויות וביום האחרון בערב יש PARTY HANGAR על האש ומפגש עם אלופי העולם בניווט, צעירים עם הרבה שעות...והרבה שעות אימון וניסיון וכולה בני 20 – 22 .

אנחנו יצאנו עם הממר"ן שלנו וכל טיסה מוקלטת ומנותחת ע"פ התוצאות והניקוד והפתרון והמפה...

( למעט איזה טיסה או שניים שהממר"ן ניכשל בביצוע או שמנהל המחשב מחק בטעות...)

אין לנו במה להתבייש, לפולנים הגדולים יש בס"ה 6 ממרנ"ן, שמותקנים אצל ששת המובילים בדרוג השאר נמדדים ע"י השופטים הקרקעיים המוצבים בנקודות הביקורת ועוד בכמה נקודות סודיות לאורך הנתיב, כלומר צריך לדייק כל הזמן ולאורך כל הנתיב וגם לטוס בדיוק על הנתיב כדי לזהות תמונות וסימנים קרקעיים.

בקיצור יש מה ללמוד יש מה להשתפר ויש הרבה מה להתאמן... 
בס"ה הוסיף לנו המחנה הרבה ידע וראיה קצת יותר רחבה  על עזרים על טכניקה על ניסיון ועל רמת והיקף האימונים הנדרשים כדי להתקרב לרמה הנדרשת... 
ההחלטה על השתתפותנו באליפות אירופה והחובה של הנבחרת גם להביא גביע נשארת בעינה...

האירוח היה לבבי וחם, מלא רצון טוב ונכונות ללמד אותנו כל מה שצריך. ביססנו קשרים ואנחנו מוזמנים בכל עת לחזור להצטרף ולהשתתף בתחרויות מקומיות בפולין. 

התמונות באדיבות אילן ארד ויגאל מירב

כתב יגאל מירב

ליין חניה של הוליגות מרחבי פולין ( מבט חלקי )

משרד המועדון ומנהל השדה

ההאנגר של המועדון בקרקוב ( ZLIN בחזית   172 C מאחוריו) 

לימודים בכיתה

